Publication: Magyar Közlöny
Issue: MK-2004-28 (Year: 2004, Number: 28)
Era: 2004-2010
Section: 1999. évi XCV. törvény (Kk. tv.) 3—4. §-ában foglaltaknak.
Paragraph Index: 516

1.A—1.B FELÜGYELETI MÉRLEG A jelentés célja Ez a jelentés a Felügyeleti jelentések alapdokumentumát képezi, ezért úgy kell kitölteni, hogy lehetõvé tegye a Felügyelet számára a beszámolás napjára vonatkozólag a hitelintézet mûködésérõl különbözõ mutatók segítségével elemzések végzését, a rendszeres adatszolgáltatás során pedig tendenciák vizsgálatát. A Felügyeleti mérleg mind az MNB, mind a PSZÁF speciális információ igényeinek kielégítését szolgálja, ezért a mérlegsorok elrendezésekor a következõ elveknek kell érvényesülni: — a mérleg elsõdleges rendezési szempontja az instrumentumok csökkenõ likviditása, majd ezen belül — szükség, illetve lehetõség szerint — az egyes tételek növekvõ kockázata, és ezzel összhangban, — a lejárati bontásnál a rövid lejárattól a hosszabb felé halad, — további csoportosítási szempontként jelenik meg a nemzetközi szabványokkal összhangban lévõ egységes szektorbontás, illetve annak a Felügyelet igényei szerinti alábontása. Minden olyan instrumentum esetében, ahol nem teljes körû a szektorbontás, „egyéb” sorok szerepelnek, amelyek az odatartozó, de nem besorolt tételeket tartalmazzák. Az egyes sorok elnevezésében elsõnek a szektor neve, majd alábontása és ezt követõen az instrumentum neve és 2004/28/II. szám esetenként lejárata szerepel. A Felügyeleti mérlegben szereplõ tételeket mindig eredeti lejáratuk alapján kell a lejárati kategóriákba sorolni. A jelentés kitöltésének általános elõírásai Az adatok tartalmára, értékelésére stb. vonatkozóan — egyéb elõírások hiányában — az Szmt.-ben és az Szkr.-ben elõírtak az irányadóak, azonban a Felügyeleti mérleg adatok felsorolását, tagolását, illetõen eltér a számviteltõl. A Felügyeleti mérlegben jelentett állományoknak meg kell egyezniük a hó végére lezárt fõkönyv állományaival. Az Szkr. 12. § (2) bekezdésében foglaltak szerint a pénzügyi intézmény minden hónap utolsó napjára vonatkozóan — a Felügyelet, valamint az MNB részére készített évközi jelentések alátámasztása céljából — köteles fõkönyvét lezárni. A fõkönyv zárásának a hónap utolsó napjára vonatkozó helyesbítések elvégzésével kell történnie. A fõkönyv helyesbítése az alábbiakat jelenti: — az állományokból ki kell venni a hónap utolsó napja után esedékes tételeket, és — az állományokba be kell számítani a hó vége utáni harmadik munkanapig ismertté vált, a hó utolsó napjáig még le nem könyvelt, a tárgyhónapot érintõ, teljesített tételeket. A fõkönyv havi zárásakor a deviza- és valutakészletek, valamint külföldi pénznemre szóló követelések és kötelezettségek hó végi állományát év közben is a Magyar Nemzeti Bank által közzétett, a hó utolsó napján érvényes hivatalos devizaárfolyamon forintra átszámított értéken kell közölni. Az MNB által nem jegyzett külföldi pénznemre szóló követeléseket, illetve kötelezettségeket, deviza- és valutakészleteket az Szkr. 9. § (5) pontja alapján országos napilapnak a világ valutáinak árfolyamaira közzétett, a hó utolsó napján érvényes középárfolyamon, ennek hiányában a hitelintézet által a legutolsó hónapban alkalmazott átlagos középárfolyamon kell forintra átszámítani. A Felügyeleti mérleg minden sora forint a) euró,

Source: https://magyarkozlony.hu/hivatalos-lapok/5135167613e9a9e0c96fdb15e9a7a0f02de6e459/dokumentumok/b179e7c57e3f9dbb434e4bc0fca6646844013f19/letoltes